ฟอลเคิร์ก

ฟอลเคิร์ก (; ; ; ) เป็นเมืองใหญ่ที่ตั้งอยู่ในที่ลุ่มตอนกลาง (Central Lowlands) ของสกอตแลนด์ มันตั้งอยู่ในหุบเขาโฟร์ธ (Forth Valley) ซึ่งอยู่ทางตะวันตกเฉียงเหนือของเอดินบะระไป และทางตะวันออกเฉียงเหนือของกลาสโกว์ไป 

ในสำมโนประชากรของสหราชอาณาจักรปีค.ศ.2001 ฟอลเคิร์กมีประชากรอยู่ 32,422 คน และในปี 2008 ประชากรได้เพิ่มขึ้นถึง 34,570 คน ฟอลเคิร์กเป็นทั้งเมืองหลักและศูนย์บริหารของเขตสภาฟอลเคิร์ก (Falkirk council area) ซึ่งมีประชากรรวมอยู่ประมาณ 156,800 คน

สถานที่ท่องเที่ยวทั้งในและรอบฟอลเคิร์กได้แก่ วงล้อฟอลเคิร์ก, เดอะเฮลิกซ์, เดอะเคลปีส์ (The Kelpies), สวนและบ้านคาลเลนดาร์ (Callendar House and Park) และส่วนที่เหลือของกำแพงแอนโทนิน (Antonine Wall)

ประวัติ

An Eaglais Bhreac เป็นคำที่ประสมของภาษาสกอตแกลลิกที่มาจากคำว่า Ecclesbrith ของบริตตันนิกว่า "โบสถ์ที่ถูกแต้มจุด" ซึ่งอ้างอิงถึงการสร้างโบสถ์ที่มักใช้หินหลากสี ชื่อในภาษาสกอตแกลลิกถูกแปลเป็นภาษาสกอต กลายเป็นคำว่า Fawkirk (แปลตรงตัว "โบสถ์หลายสี") แล้วหลังจากนั้นจึงถูกแก้ไขเป็นภาษาอังกฤษสมัยใหม่ว่า ฟอลเคิร์ก (Falkirk) ส่วนชื่อภาษาลาตินว่า Varia Capella ก็มีความหมายเดียวกัน

กำแพงแอนโทนิน ที่ตั้งพาดตลอดแถวภาคกลางของสกอตแลนด์ ได้ทะลุผ่านเมือง และส่วนที่เหลือยังคงเห็นได้ที่สวนคาลเลนดาร์ กำแพงนี้คล้ายกับกำแพงเฮเดรียน แต่มันถูกสร้างจากดินที่มีหญ้าติดมากกว่าหิน จึงทำให้มันหลงเหลืออยู่น้อยมาก มันตั้งอยู่ที่ชายแดนทางตอนเหนือของจักรวรรดิโรมัน ระหว่างเฟิร์ธออฟฟอร์ธกับเฟิร์ธออฟไคลด์ในปีคริสตทศวรรษที่ 140s.  ท่าเรือโรมันยืนยันว่าถูกค้นพบโดยจีออฟ บาร์ลีย์ (Geoff Bailey) ที่ฟอลเคิร์กในปีค.ศ.1991.

ภูมิศาสตร์

ฟอลเคิร์กตั้งอยู่บนพื้นที่ทางภูมิศาสตร์ระหว่างที่ราบสูงสลาแมนนันและต้นแม่น้ำของเฟิร์ธออฟฟอร์ธ บริเวณทางตอนเหนือของฟอลเคิร์กคือบริเวณที่น้ำท่วมถึงของแม่น้ำแคร์รอน ซึ่งเกิดจากแม่น้ำสองสายคือ - อีสต์เบิร์น และ เวสต์เบิร์น ตั้งเมืองตั้งอยู่ระหว่าง 50 เมตร (164 ฟุต) และ 125 เมตร (410 ฟุต) เหนือระดับน้ำทะเล

สภาพอากาศ

ประชากร
ในสำมโนประชากรสหราชอาณาจักรปีค.ศ.2001 รายงานว่าเมืองนี้มีประชากรอยู่ 32,422 คน และในปีค.ศ. 2008 มีประชากรประมาณ 34,570 คน ซึ่งทำให้ตัวเมืองมีประชากรเป็นอันดับ 20 ของสกอตแลนด์ ส่วนบริเวณรอบฟอลเคิร์ก ซึ่งรวมไปถึงแกรนจ์เมาธ์ (Grangemouth), ลาร์เบิร์ท (Larbert) และสเตนเฮาส์มุยร์ (Stenhousemuir) มีประชากรโดยรวมถึง 98,940 คน ทำให้มันเป็นชุมชนเมืองที่ใหญ่เป็นอันดับ 5 รองจากกลาสโกว์, เอดินบะระ, แอเบอร์ดีน และดันดี. ประชากรในเมืองและบริเวณรอบตัวเมืองคาดการว่าจะเพิ่มขึ้นต่อเนื่องในอีก 10 ปี, โดยมีสาเหตุหลักจากการอพยพเข้ามาจากส่วนอื่นของสกอตแลนด์และสหราชอาณาจักร

ศาสนา
ในสัมมโนค.ศ. 2001 แสดงให้เห็นว่าประชากรส่วนใหญ่นับถือศาสนาคริสต์ โดย 48% นับถือเชิร์จออฟสกอตแลนด์, 12% นับถือโรมันคาทอลิก และ 5% นับถือนิกายอื่นของศาสนาคริสต์. และ 29% ไม่นับถือศาสนา กับประมาณ 1% นับถือรูปปั้น.

เมืองแฝด
ฟอลเคิร์กเป็นเมืองแฝดของ:

 Créteil, ฝรั่งเศส
 Odenwald, เยอรมัน
 Quimper, ฝรั่งเศส
 ซานราฟาเอล, รัฐแคลิฟอร์เนีย, สหรัฐ

อ้างอิง

สารานุกรม
Dowds, T (2003): "The Forth and Clyde Canal - A History". Tuckwell Press. 
Macleod, I (2004): "The Illustrated Encyclopaedia of Scotland". Lomond Books, Edinburgh. 
Milne, D; Leitch, A; Duncan, A; Bairner, J & Johnston, J (1975): "The Falkirk and Grangemouth Area". Paper for the Scottish Association of Geography Teachers' (SAGT) conference, October 1975. Moray House College of Education, Edinburgh.
Nimmo W (1880): "The History of Stirlingshire, Third Edition" Vol II. Hamilton, Adams and Company, Glasgow.
Smith, R (2001): "The Making of Scotland". Canongate Books, Edinburgh.

แหล่งข้อมูลอื่น

Falkirk Council Website
Falkirk Community Trust Website
Third Statistical Account of Falkirk
List of Falkirk Schools

ฟอลเคิร์ก
อำเภอของสกอตแลนด์
เมืองในสกอตแลนด์